CELEX: 62011TN0232
Language: lt
Date: 2011-05-04 00:00:00
Title: Byla T-232/11: 2011 m. gegužės 4 d. pareikštas ieškinys byloje Stichting Greenpeace Nederland ir PAN Europe prieš Komisiją

2.7.2011   
            
            
               LT
            
            
               Europos Sąjungos oficialusis leidinys
            
            
               C 194/19
            
         2011 m. gegužės 4 d. pareikštas ieškinys byloje Stichting Greenpeace Nederland ir PAN Europe prieš Komisiją
   
   (Byla T-232/11)
   2011/C 194/31
   Proceso kalba: anglų
   
      Šalys
   
   
      Ieškovės: Stichting Greenpeace Nederland (Amsterdamas, Nyderlandai) ir Pesticide Action Network Europe (PAN Europe) (Briuselis, Belgija), atstovaujamos advokato B. N. Kloostra
   
      Atsakovė: Europos Komisija
   
      Reikalavimai
   
   
               —
            
            
               Pripažinti, kad 2011 m. kovo 1 d. Komisijos sprendimas (Ares (2011) 223668) prieštarauja Reglamentui Nr. 1367/2006/EB (1).
            
         
               —
            
            
               Panaikinti 2011 m. kovo 1 d. Komisijos sprendimą (Ares (2011) 223668).
            
         
               —
            
            
               Nurodyti Komisijai iš esmės išnagrinėti 2010 m. gruodžio 20 d. prašymą dėl vidaus peržiūros per Teisingumo Teismo nustatytą laikotarpį.
            
         
               —
            
            
               Priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamos ieškinį, ieškovės remiasi dviem pagrindais.
   
               1.
            
            
               Pirmasis ieškinio pagrindas: atsakovė buvo įpareigota atlikti Direktyvos 2010/77/ES (2) vidaus peržiūrą, nes to reikalavo ieškovės, remiantis tuo, kad nurodytoji direktyva nėra bendro taikymo aktas, kaip teigia atsakovė, o tikriau aktas, apimantis konkrečius ir individualius sprendimus, pagrįstus individualiais suinteresuotų gamintojų prašymais.
            
         
               2.
            
            
               Antrasis ieškinio pagrindas: ginčijamas sprendimas prieštarauja Reglamentui Nr. 1367/2006/EB, nes Direktyva 2010/77/ES apima keletą administracinių aktų, susijusių su individualiais sprendimais dėl individualių prašymų. Be to, kadangi minėta direktyva priimta ne vykdant Komisijos teisėkūros funkcijas, turėtų būti suteikiama teisė kreiptis į teismą dėl tokios direktyvos.
            
         
      (1)  2006 m. rugsėjo 6 d. Europos Parlamento ir Tarybos reglamentas (EB) Nr. 1367/2006 dėl Orhuso konvencijos dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais nuostatų taikymo Bendrijos institucijoms ir organams (OL L 264, 2006, p. 13).
   
      (2)  2010 m. lapkričio 10 d. Komisijos direktyva 2010/77/ES, iš dalies keičianti Tarybos direktyvos 91/414/EEB nuostatas dėl tam tikrų veikliųjų medžiagų įtraukimo į I priedą termino pabaigos (OL L 293, 2010, p. 48).